SONG OF THE BANDITS
PADA 1905, EMPAYAR KOREA DIPAKSA TUNDUK KEPADA JEPUN.
RAKYATNYA BENTUK TENTERA MULIA.
JEPUN BERTINDAK, MAKA MEREKA LARI KE MANCHURIA DAN YEONHAEJU.
Mulai sekarang, kamu harus tunduk kepada Empayar Jepun!
Yakinlah dengan Jeneral Kerajaan Joseon dan Syarikat Pembangunan Timur!
Akhbar!
Atas tuntutan prinsip kesaksamaan, anda wajib mengisytiharkan tanah anda!
Anda juga layak menikmati hak sebagai pemilik tanah!
Tolong ke tepi!
Anda semua akan jadi kaya!
Encik!
Ia dah tiba.
Rasanya dia di sini.
Orang yang kau cari itu.
TAEPYEONG-DONG, 18-JEONG, 30-RI KAMPUNG MYEONGJEONG, GANDO UTARA
Matilah kau!
Leftenan Lee.
Mejar Miura sedang menunggu. Bersiaplah cepat.
Majlis ini penting untuk tuan
dan saya perlu pastikan tuan menghadirinya.
Sebelum saya terlupa, tuan perlu pakai pakaian seragam.
Lelaki yang saya mahu perkenalkan ini,
seperti yang anda sedia maklum,
pernah menjadi hamba saya.
Tanpa bantuan Empayar Jepun yang agung,
dia pasti kekal sebagai hamba sepanjang hayatnya.
Dia juga takkan jadi kawan karib saya,
saudara dan rakan seperjuangan.
Dia wira perang yang musnahkan unit meriam Rusia di Sapyeong
dan patriot sebenar yang tumpaskan
perusuh semasa Operasi Penghapusan Militia.
Mari kita berikan dia tepukan yang gemuruh.
Leftenan Kedua Lee Yoon.
Apa? "Jangan buat lagi?"
Aku dah bersusah payah aturkan majlis itu,
kau boleh pula minum sampai mabuk?
Enam tahun.
Selama enam tahun, aku tunggu kau.
Aku tak kata aku nak jadi askar semula.
Boleh kau kata begitu kepada aku?
Aku bertolak esok.
Aku perlu jumpa seseorang.
Aku mungkin tak kembali.
Apa yang kau mengarut?
Kenapa kau mungkin tak kembali?
Kau ingat aku bodoh, ya?
Dahlah aku bebaskan kau, selepas itu, aku jadikan kau kawan?
Hei, fikir baik-baik.
Dulu, aku tuan kau.
Kalau bukan kerana aku, kau takkan berada di sini!
Aku yang bakar dokumen penghambaan kau pada 1894.
Aku jadikan kau askar,
gelar kau wira perang dan kenalkan kau kepada orang-orang penting!
Kau mejar kelahiran Joseon termuda dalam Pasukan Tentera Jepun,
Shohei Miura.
Siapa yang dapatkan gelaran itu untuk kau?
Aku dah banyak bantu kau.
Lepaskanlah aku.
Apa? Lepaskan kau?
Apa? Ini…
Ini disebabkan kejadian itu, ya?
Di Gurye, enam tahun lepas?
Kita cuma ikut arahan.
Aku dah banyak kali kata aku terpaksa!
Tak guna betul.
Aku sepatutnya bunuh kau pada hari itu.
Kenapa kau menyanyi kuat sangat? Suara sendiri pun aku tak dengar!
Ini tak boleh jadi!
Bangun. Kau bawa pistol?
Nah, pegang.
Kemudian, berdiri di situ
supaya aku boleh tembak kepala kau.
Bunuh aku, kalau kau tak mahu mati.
Kita selesaikannya sekarang, faham?
Kenapa?
Kau takut aku tembak kau sekali lagi?
Kalau takut, jangan pergi.
Ikut sajalah aku, bodoh!
Keadaan dah berubah.
Dulu, aku tiada sebab untuk hidup.
Kini, sebabnya dah ada.
Perlukah kita tentukan hidup kita sekarang?
Celakanya kau, Abang Long.
Kita takkan berada di sini kalau kau bunuh kau dulu.
Ini mungkin dah terlewat,
tapi terima kasih, tuan, kerana membebaskan saya.
Hei, Lee Yoon. Tunggu.
Lee Yoon!
Mejar, jangan!
Lepaskan aku!
Lee Yoon! Hei!
GYEONGSEONG
WONSAN
CHŎNGJIN
HOERYŎNG, MYEONGJEONG
Yoon!
Dewasanya kau sekarang!
Kakak Seon-bok pun nampak hebat. Wang membantu, bukan?
Kalau tanpanya, orang tak hormat hamba wanita.
- Jadi, orang hormat kakak? - Mestilah.
Tapi aku garang. Jadi, mereka panggil aku jalang.
Bekas hamba ini jalang garang!
Mari, kau tentu penat.
Masuklah.
Cepat betul kau sampai ke sini.
Jangan-jangan kamu memang tunggu surat aku sepanjang enam tahun ini?
Terima kasih, kak, kerana berusaha mencarinya.
Tak apa, tak susah pun.
Tapi senangkah tuan lepaskan kau?
Aku ugut dia.
- Aku kata aku bunuh dia kalau dia halang. - Kau sepatutnya bunuh dia.
Jangan lupa, dia pukul aku dulu.
Hanya kerana aku tak panaskan bilik.
Kurang ajar betul. Sampai sekarang badan aku sakit-sakit.
Aku mungkin dah kaya, tapi badan aku ingat lagi erti kedaifan.
Aduhai.
Mereka tewas lagi.
Untuk apa nak perjuangkan kemerdekaan kalau akhirnya mati begini?
Itu angkara orang Jepun?
Mungkin, tapi mungkin juga kerja penyamun berkuda.
Kenapa penyamun buat begitu?
Untuk duit.
Di sini, pejuang kemerdekaan dianggap berduit.
Jangan ingat Gando sama macam Gyeongseong.
Mahu tak mahu, Jepun dah takluk Gyeongseong.
Tapi di sini, walaupun semua orang mengidamkannya,
belum ada orang dapat menguasainya dan ketuanya belum ada.
Tanah orang Cina, duit orang Jepun, tapi penduduknya orang Joseon.
Kau rasa siapa akan menguasainya?
Ada apa?
Yoon. Nah.
Jangan tinggalkannya. Ribut pasir dahsyat.
Ia dah reda. Ayuh.
- Itukah kampungnya? - Ya.
Itu Myeongjeong. Kota terhebat di Gando Utara.
Indah, bukan?
KAMPUNG MYEONGJEONG
Bagi kami dua mangkuk mi.
Duduklah. Mi di sini sedap.
- Tak banyak pun kedai orang Joseon. - Mereka tak mampu buka kedai.
Aku orang Joseon paling kaya di sini.
Itukah sumber wang kakak?
Taklah, ia tak untung sangat pun.
Aku jual senjata.
Banyak orang bergaduh.
Katakanlah tentera kemerdekaan tumpaskan tentera Jepun.
Mereka akan rampas senjata kerana ia bernilai.
Aku beli pada harga rendah, kemudian jual kepada ketua militia Cina.
Kalau terdesak, aku jual kepada penyamun.
Di merata tempat.
Terima kasih.
Baiklah, mari kita makan. Nah.
Oh ya,
kau nak tinggal di mana nanti?
Memanglah kau ada misi,
tapi bagaimana kau nak hidup?
Aku tak datang untuk hidup.
Apa maksud kau?
Takkanlah kau nak tempah maut?
Itu siapa?
Jangan buat begini! Tidak!
Kenapa dengan mereka?
Aduhai, tak senang aku nak makan.
Hei, bangun.
Buruk padahnya kalau kita terlibat.
Lebih baik kita lari.
Kami pergi dulu. Ayuh, bangun!
Tunggu.
Yoon!
Aduh. Sampai nak terkincit aku dibuatnya.
Kau pula? Kenapa kau tercegat sambil renung mereka?
Dia siapa?
Jang Ki-ryong. Dia penyamun berkuda.
Mangsa-mangsa yang mati itu orang Nodeoksan.
Mereka tak habis-habis cuba kuasai pasar di Myeongjeong dan Gando.
Aduhai.
Apa yang polis buat?
Polis bodoh. Mereka cuma…
Panjang umur.
Kau nampak lelaki yang di depan itu?
Itu Penguasa Ōoka dari konsulat. Dia sepatutnya jaga jalan utama.
Tapi dia memang bangsat keparat.
Hei. Bersihkan jalan.
Mereka cuma alihkan mayat dan tak kejar pembunuhnya?
Ya, kalau pembunuhnya Jang Ki-ryong,
kerana dia pembunuh pejuang kemerdekaan tercekap di sini.
Aduh.
Jadi, mereka tak ganggu dia kerana dia bunuh pejuang kemerdekaan?
Balik-balik orang Joseon jadi mangsa.
Sebenarnya, keadaan masih baik,
kerana tak lama lagi, ramai yang akan mati.
Dengar kata, tentera Jepun akan tiba bila-bila masa
untuk takluk Manchuria dan Gando.
Risaunya aku.
Dengan penyangak, polis
dan tentera Jepun yang berleluasa,
apalah nasib kita dan tentera kemerdekaan nanti?
Yoon,
hati-hati dengan pejuang kemerdekaan dan jauhi orang Joseon.
Negara tak dapat melindungi kita.
Kita perlu jaga diri sendiri, faham?
Bakar.
Ayuh.
Mari kita pergi!
Yoon.
Kau dah nak bertolak?
Aku tak boleh tidur, jadi aku jalan dululah.
- Awalnya kakak bangun. - Ada orang tembak sampai aku terjaga.
Semua orang tahu perbuatan itu tak sopan.
Mereka tembak tak kenal masa.
Tapi kakak pembekal senjata mereka, bukan? Kakak tentu untung besar.
Duit banyak mana pun, kita masih perlu tidur.
Aku patut tambah larangan guna senjata selepas 8 malam dalam kontrak.
Penyangak takkan ikut peraturan.
Aku pergi dulu.
- Aku terhutang budi kepada kakak. - Aduhai. Mana ada hutang antara kita.
Aku pun gembira dapat jumpa kau.
Tapi Yoon,
kata-kata kau semalam itu…
Apa maksud kau sebenarnya?
Itulah dia.
Itulah maksudnya.
Jadi, apa tujuan kau datang ke sini?
Kau tinggalkan segalanya untuk…
Untuk itu, bukan?
Siapa lelaki yang kau nak jumpa itu?
Siapa sebenarnya Choi Choong-soo?
TAEPYEONG-DONG
Kau siapa?
Nodeoksan hantar kau ke sini?
Aku nak minta maaf.
Aku tak tahu kita sebangsa.
Tapi syukurlah kau tak cedera.
Jadi, apa hajat kau datang ke kampung kami?
Aku datang ke sini…
untuk jumpa kau dan beritahu sesuatu.
Sebenarnya…
Namanya Eon-nyeoni.
Dia tiba di sini lima hari lepas.
Dia kerja kampung sejak kecil,
tapi tercampak sampai ke sini selepas SPT musnahkan hidupnya.
Malangnya, dia bertembung dengan penyangak
dan semua ahli keluarganya dibunuh.
Aku tahu kita semua ada kisah sedih masing-masing,
tapi jika aku melihatnya, aku rasa sedih sangat.
Tapi, apa kau kata tadi?
Apa yang kau mahu…
Choong-soo!
- Choong-soo! - Abang?
Kau perlu datang cepat.
Tapi janganlah terjerit-jerit. Ada apa?
Kang Du-man celaka itu kata dia nak tinggalkan pekan!
Itu tak masuk akal langsung.
- Kenapa Kang kata begitu? - Boleh kau tanya lagi?
Mestilah kerana takut dibunuh oleh Nodeoksan!
Benda yang kau nak cakap tadi,
boleh kau beritahu aku kemudian?
Ya, boleh.
Ikut Eon-nyeoni. Dia akan tunjuk tempat tidur kau. Kita jumpa nanti.
- Baik. - Makanlah.
Paderi dah tinggalkan Yeonhaeju tiga empat tahun lepas,
jadi gereja ini kosong.
Kau boleh tidur di sini
dan kalau ada bunyi di luar, jangan keluar.
Penyangak mungkin akan bunuh kau.
Kenapa Nodeoksan mahukan tempat ini?
Biasalah, itu memang kerja mereka.
Sebab apa lagi?
Tapi terus terang, orang Joseon senang diperkutak-katikkan.
Mereka tak dihukum jika bunuh kita.
Katanya kau datang lima hari lepas.
Apa kerja kau di Joseon?
Dia dah kata tadi. Aku petani.
Kau tak dengarkah cakapnya?
Aku nampak kalian pandang aku tadi.
Tangan kau bukan macam tangan petani. Ia pernah pegang pistol.
Kau boleh tahu hanya dengan melihatnya?
Kau tukang tilik, ya?
- Kau siapa? - Apa maksud kau?
Kenapa kau rahsiakan identiti kau dan datang ke kampung ini?
Kau cakap merepeklah.
Aku berahsia?
Jadi, aku apa? Pejuang kemerdekaan?
Aku rasa bukan.
Aku akan tanya sekali lagi.
Kau siapa?
Kau takkan suka jawapannya.
Jika begitu, mari kita selesaikan dengan cara kita.
Siapa kau? Kenapa kau di sini?
Aku nak bunuh kau.
Kerana aku pembunuh upahan.
Siapa yang upah kau?
Rahsia. Ia melanggar etika kerja. Tapi ketahuilah yang aku dari Gyeongseong.
Bagaimana kau tahu aku di sini?
Taepyeong-dong, 18-jeong, 30-ri, Kampung Myeongjeong, Gando Utara.
Kau yang tinggalkan nota.
Kau sepatutnya pergi saja.
Cuainya kau.
Mauser C96. Cantik pistol kau.
Nambu Jenis 14.
Lekehnya pistol kau.
Kau tahukah yang pistol kau bermasalah?
Ada kebarangkalian 30% yang kau akan mati.
Tapi ada kebarangkalian 70% kita mati bersama.
Kau sanggup ambil risiko 30% untuk hidup?
Kau berani.
Sifat itu menyusahkan.
Apa yang susahnya?
- Masalah selesai kalau kau buang senjata. - Hei, aku dibayar untuk bunuh orang.
Jadi, aku kenalah buat kerja.
Kau cuba tamatkan kerjaya aku, ya?
Orang lain yang akan bunuh aku.
Siapa?
Kau jumpa dia tadi.
En. Choong-soo nak bunuh kau?
Apa yang kau buat kepadanya?
Sesuatu yang kejam.
Itulah yang aku buat.
Sebab itulah aku tak boleh biar kau bunuh aku.
Dengar kata, kau dulu tentera Jepun.
Rasanya aku boleh agak
kesalahan kau terhadap En. Choong-soo.
Baiklah. Aku tunaikan permintaan kau.
Bukan kerana rasa simpati.
Tapi kerana aku rasa dia berhak bunuh kau.
Itulah sebabnya.
Dia pun sangat baik terhadap aku selama aku di sini.
Aku akan beritahu pelanggan aku yang aku dah bunuh kau.
Tapi kalau kita bertembung sekali lagi,
aku pasti akan bunuh kau.
Aku sanggup tembak dari belakang, macam pengecut.
Ada satu perkara lagi.
Pelanggan aku nak aku beritahu kau sesuatu.
"Anjing mati
apabila meninggalkan kediamannya."
Selamat mati.
Semoga kau lahir semula di tempat lebih baik.
Jangan halang aku!
Sudahlah, Du-man!
Kalau kau pergi, apa akan jadi dengan kami?
- Lepaskan aku. Aku nak pergi! - Aduhai.
Tunggu apa lagi? Biarlah aku pergi!
Kenapa kau di sini?
Hujan lebat. Masuk dalam rumah.
Aku nak tunggu, tapi aku tak sanggup.
Hal ini mustahak.
Aku datang kerana kejadian di Gurye enam tahun lepas.
Aku terperanjat sebenarnya.
Apa yang kau nak kata tentang kejadian pada 1909 itu?
Kau tentu tahu
yang Operasi Penghapusan Militia dibuat pada masa itu
untuk mengekang tentera mulia di Joseon.
Ramai tentera yang terkorban.
Mereka yang terselamat lari ke Manchuria atau Yeonhaeju.
Termasuklah kau.
Bagaimana kau tahu
tentang semua ini?
Aku ada semasa kejadian itu.
Aku askar Rejimen Infantri ke-14 Tentera Jepun.
Aku ketua tugas-tugas khas
dan aku dikerahkan mengesan
dan memburu tentera mulia.
Pada satu hari, aku dapat arahan,
"Cari pangkalan Jeneral Kebal, Choi Choong-soo, tangkap
dan humban dia ke dalam penjara Gwangju."
Orang yang jumpa dan laporkan tentang kampung kau…
ialah aku.
Semua yang berlaku di Gurye enam tahun lepas
sebenarnya salah aku.
Jangan bergerak!
Kau dah gilakah, bodoh?
Aku dah kata banyak kali, Choi Choong-soo tiada di sini!
Kita patut berundur.
Ada perubahan.
"Bakar pangkalan Jeneral Kebal."
Itu arahan baru.
Mereka orang awam,
yang tak pernah sentuh senjata!
Orang awam
yang mungkin sertai tentera mulia.
Kau ingat mereka lahir-lahir dah sertai tentera mulia?
Kita suci semasa lahir, tapi buat dosa sepanjang hidup.
Gwang-il, mari kita pulang.
Aku malas nak gaduh dengan kau.
Turunkan senjata.
Gwang-il. Tolonglah.
Baiklah. Kau tak perlu buat kalau tak mahu.
Bakar sekarang!
Ya, tuan!
- Iguchi. - Ya, tuan!
Sepanjang hidup aku,
aku hanya terima dan jalankan arahan.
Sebagai rakyat yang tak berpelajaran,
aku ingat aku takkan dapat bezakan antara betul dan buruk.
Tapi disebabkan aku,
ramai orang sebangsa dengan aku mati.
Termasuklah…
keluarga kau.
Matilah kau!
Ketika itulah,
aku akhirnya sedar…
Bunuh wanita dan bayi itu.
…yang perbuatan aku salah.
Aku takkan minta kau maafkan aku.
Tak guna, Lee Yoon!
Jangan bergerak!
Arahkan kami supaya tembak lelaki Joseon biadab ini!
Diam dan turunkan senjata!
Tak boleh, tuan!
Adakah tuan menyebelahi dia kerana tuan juga orang Joseon?
Hei.
Kalau kau cakap lagi macam itu, aku akan bunuh kau.
Faham?
Kau dah dengar cakap mereka.
Kalau kau terus begini, aku tak dapat tolong kau.
Jadi, turunkanlah sejata.
Bawa bertenang dan mari…
Bedebah!
Semuanya salah aku.
Kenapa kau beritahu aku sekarang?
Kau nak aku maafkan kau kerana kau insaf atas kesilapan kau?
Aku tak berhak menginsafinya
atau minta kau maafkan aku.
Atau mungkinkah kau…
sebenarnya mahu mati dibunuh?
Jadi, kau beritahu aku semuanya tanpa perasaan
kerana takut rancangan kau akan gagal
kalau kau ikut perasaan?
Apalah dah jadi dengan dunia ini?
Dunia…
kita berdua.
Kalaulah kau bukan punca keluarga aku mati…
aku pasti peluk dan cuba tenangkan kau.
Maafkan aku.
Tidak! Berhenti! Pergi!
Berambus kalau tak mahu mati!
Kamu faham tak?
Ibu.
Ibu!
Ibu…
Ye-bun!
Aduhai!
Ye-bun kesayangan aku dah hilang!
Choong-soo, takkanlah kita nak duduk saja?
Mereka dah culik Ye-bun!
Choong-soo, jangan buang masa lagi.
Kita masih sempat kejar Nodeoksan.
Choong-soo, tolonglah!
Katalah sesuatu! Tolonglah!
Tidak!
Nam-chun! Mari sini cepat!
Sayang!
Sayang.
- Buatlah sesuatu! - Sayang!
Aduhai!
Kau tak nak buat apa-apa?
Aku tak mampu buat apa-apa.
Kami dah lawan, tapi tewas.
Ramai yang terkorban.
Setiap kali kami buat sesuatu
kerana ada orang mati,
akibatnya, lagi ramai yang mati.
Kau tentu faham.
Jadi, jangan harap aku akan bunuh kau.
Pergi dan cuba hidup macam kami.
Hilang harta kerana dirampas setiap hari. Lari setiap hari.
Menderita setiap hari.
Kau patut cuba hidup begitu.
KAMPUNG MYEONGJEONG
Aku tarik diri.
Mari kita lihat.
Cepatlah!
Bahagi kad!
Yoon?
Tunjukkan senjata kakak.
Kawan puan tak apa-apakah?
Saya rasa kalau dia serang geng Nodeoksan seorang diri…
Semasa Pertempuran Sapyeong,
Yoon tumpaskan unit meriam Rusia seorang diri.
Selepas kejadian itu, dia digelar "Malaikat Maut Pelindung".
Dia Malaikat Maut yang melindungi.
Bunyinya macam menarik,
tapi siapa yang dia lindungi?
Mestilah orang yang akan mati.
Ribut kencang pada hari itu, sama seperti sekarang.
Yoon menyelinap masuk ke unit meriam itu
dan apabila guruh berdentum,
dia tembak.
Apabila ia berdentum lagi,
dia tembak.
Kemudian, sekali lagi…
dan lagi.
Macam itulah unit itu tumpas.
Jadi, kau faham sekarang?
Untuk menentang Yoon,
jumlah orang tak penting, kita cuma perlu bijak.
Kalau kau nak menang hanya dengan jumlah orang,
kau pasti mati…
Apa itu?
Ambil pistol! Cepat!
…seorang demi seorang, tanpa sebarang kesan…
Tembak!
Itu dia!
…hingga tiada sesiapa yang tinggal.
Jadi, jangan banyak fikir. Fikirkan saja cara untuk uruskan mayat.
Tembak!
Besar kemungkinan
geng Nodeoksan akan tumpas hari ini.
Mari kita pergi.
Bapa kami di syurga,
dikuduskanlah nama-Mu.
Datanglah kerajaan-Mu.
Jadilah kehendak-Mu di bumi seperti di syurga.
Berilah kami rezeki pada hari ini,
Ampunilah dosa kami…
Apa itu?
Ye-bun!
Apa itu?
Ya Tuhan!
Ayah!
Kenapa kau nak mati sangat?
Sampai kau sanggup lawan geng Nodeoksan seorang diri?
Bukan itu saja sebabnya.
Aku cuma teringat masa lalu.
Wajah-wajah di sini sama seperti wajah di Gurye enam tahun lepas.
Wajah yang seperti kau kata,
wajah orang yang telah hilang segalanya,
yang lari dan menderita setiap hari.
Ye-bun!
Sebab itulah aku mahu mati.
Aku punca wajah mereka begitu
dan aku tak mahu mengenangkannya lagi.
Kejadian enam tahun lepas,
betulkah kau dah menyesal dan gagal melupakannya?
Maafkan aku.
Semuanya salah aku.
Siapa nama kau? Aku lupa nak tanya.
Aku Lee Yoon.
Kau tentu fikir kau boleh hidup macam raja
selepas negara kau tumbang.
Lee Yoon.
Itu nama Raja Gyeongjong.
Baginda tak capai apa-apa semasa pemerintahannya.
Baginda lemah, tak cekap, hanyut dalam politik dan hapuskan ramai orang.
Tapi baginda berjaya buat sesuatu.
Yakni, melindungi putera mahkota yang merupakan lawannya.
Semasa negara dilanda perang politik,
baginda lindungi keluarga sampai mangkat.
Jadi, bagaimana?
Boleh kau jadi sehebat nama kau?
Bolehkah kau anggap rakyat sebangsa sebagai keluarga
dan lindungi mereka sampai mati?
Mana tahu,
mungkin ada daripada mereka
bakal mengamankan Joseon seperti Yeongjo dan Jeongjo yang Agung.
Kau pun memang nak mati.
Lebih baik mati demi keluarga.
Bukankah itu cara terbaik untuk tebus kesilapan silam?
Tak lama lagi, ramai yang akan mati.
Dengar kata, tentera Jepun akan tiba bila-bila masa
untuk takluk Manchuria dan Gando.
Risaunya aku.
Dengan penyangak, polis
dan tentera Jepun yang berleluasa,
apalah nasib kita dan pejuang kemerdekaan nanti?
Aku tak boleh buat sekarang.
Sekarang?
Apa maksud kau?
Aku belum punya apa-apa.
Tiada kuasa, wang atau tanah.
Untuk hidup di tempat begini…
kita perlu kumpul orang kerana itu saja yang kita ada.
Tapi siapa sanggup sertai kita?
Mereka yang dah tak sanggup lagi kehilangan harta,
lari dan menderita.
Mereka pasti sertai kita,
supaya boleh tuntut harta mereka, berhenti berlari dan lawan semula…
dan balas dendam terhadap orang yang buat mereka merana.
Mereka yang hilang segalanya
tanpa tempat bergantung dan harapan dalam hidup.
Merekalah yang kita perlukan.
Mereka hanya akan jadi penyangak jahil yang liar.
Apa kau nak buat dengan mereka?
Kita akan lawan.
Kalau kita berjuang demi negara, kita dipanggil tentera.
Tapi kalau demi keluarga, kita dianggap penyangak, bukan?
SEMUA ORANG, LOKASI, ORGANISASI, TERMA, ACARA DAN EPISOD
YANG DISEBUT ATAU DIGAMBARKAN HANYA REKAAN
SEBARANG PERSAMAAN HANYA SEKADAR KEBETULAN
Terjemahan sari kata oleh Noorsalwati